Tystysgrif Raddedig y Rhaglen Gadarnhau 
Proses Gyflwyno Gwaith 
Mae 2 bwynt cyflwyno ar gyfer eich portffolio. Gwnewch yn siŵr eich bod yn dilyn y cyfarwyddiadau isod ac yn cyflwyno drwy Moodle ac i’ch cydlynydd hyfforddi. 

Prifysgol Cymru Y Drindod Dewi Sant - cyflwyno gwaith drwy Moodle

· Cyflwynwch/lanlwythwch eich portffolio drwy’ch cyfrif Moodle cyn y dyddiad/amser terfyn ar gyfer cyflwyno gwaith.  Sylwer: Ni dderbynnir gwaith a gyflwynir ar ôl y dyddiad/amser terfyn ac ni fyddwch yn gallu eu lanlwytho i Moodle. 
· Dylid cyflwyno’r portffolio fel dogfen Word gan ddefnyddio templed y portffolio a ddarperir ar Moodle. 
· Rhaid cyflwyno’ch portffolio fel un ddogfen gyflawn.  Dylai hon gynnwys pob adran o’r portffolio 1 i 9 a rhaid bod eich enw a’ch rhif myfyriwr ar y blaen.  Dylid cwblhau a chynnwys sylwadau’r mentor, manylion y dysgwyr a’r cytundebau dysgu.  Nid oes angen llofnodion gwreiddiol ar gyfer cyflwyno drwy Turnitin.  
· Sicrhewch fod eich gwaith ysgrifenedig yn adrannau 2-7 yn dilyn y canllawiau ynghylch cyfrinachedd. 
· Pan ofynnir i chi am enw ffeil ar Turnitin nodwch eich Enw a’ch Rhif Myfyriwr. 
· Nid oes angen cynnwys llofnodion yn eich cyflwyniad i’r Drindod (caiff y rhain eu cynnwys yn eich cyflwyniad i’ch awdurdod lleol). 
· Gwnewch yn siŵr fod eich portffolio’n gyflawn a’ch bod wedi ateb pob adran. Mae’n bosibl y caiff portffolios anghyflawn neu a gyflwynwyd yn anghywir eu marcio fel gwaith sy’n methu. 
· Cewch dderbynneb am eich cyflwyniad yn eich cyfrif e-bost prifysgol. Os na chewch dderbynneb mae hynny’n golygu nad yw’r gwaith wedi’i gyflwyno’n gywir, rhowch gynnig arall arni. 
· Gwnewch yn siŵr eich bod yn gadael digon o amser i gyflwyno’ch gwaith ac i wirio eich bod wedi cyflwyno’r fersiwn cywir o’r gwaith. 
· [bookmark: _GoBack]Os cewch broblemau cysylltwch â moodle@uwtsd.ac.uk 

Cyflwyno i’r Awdurdod Lleol drwy e-bost i’ch cydlynydd hyfforddi penodedig / rheolwr
· Cyflwynwch PDF o’r portffolio cyflawn wedi’i gwblhau cyn y dyddiad/amser terfyn i gyfeiriad e-bost awdurdod lleol penodedig eich cydlynydd hyfforddi. 
· Rhaid ei gyflwyno fel un ddogfen gyflawn a chynnwys copïau wedi’u sganio o bob llofnod gwreiddiol, oni roddir cyfarwyddiadau eraill i chi.  Gosodwch y tudalennau wedi’u sganio / llofnodion yn yr adrannau perthnasol. Os cyflwynwch fwy nag un ddogfen, caiff eu dychwelyd i chi heb eu hagor gyda chais i’w hailgyflwyno’n un ddogfen cyn y dyddiad/amser terfyn. 
· [bookmark: cysill]Os cewch unrhyw anhawster wrth sganio dogfennau cysylltwch â’ch cydlynydd hyfforddi. 
